Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 3304

2. pont alatt lévő feladatsorban és az egyes projektek kivitelezésében is érdeklődést, a részproblémák megoldásában találékonyságot mutat, de a projekt kivitelezése, a „kész mű” csak „körvonalaiban” felel meg az eszköz készítése során megfogalmazott gyakorlati problémának és a probléma kivitelezése sem tökéletes a problémában megfogalmazott funkcióhoz viszonyítva. Optimális a tanuló teljesítménye egyegy projekt esetében, ha a probléma-felismeréstől a kész konstruktumig a tanuló közreműködését eredetiség, találékonyság és kitartás jellemzi. Az elkészült eszköz értékelésében pedig reflektív módon szerepel. 1. Eredeti használati tárgyak készítése A mikrokörnyezetet és az emberi szükségleteket kielégítő eredeti használati tárgyak tervezésének probléma- és tudásháttere 1.1. A problémák felismerése és megnevezése A felmerülő emberi szükségleteknek mint tárgyformáló gyakorlati problémáknak a felismerése, megnevezése, explicitté tétele szóban, írásban, rajzban egyénileg és/vagy csoportmunkát feltételező projektek keretében 1.1.1. A problémák megfogalmazása és specifikálása Eredeti speciális igényeket tartalmazó problémák megfogalmazása (pl. a fogyatékos emberek igényei) 1.1.1.1. Problémamegoldás korlátozott eszközökkel Olyan problémát kell megoldani, amelyhez a felhasználható anyagok vagy eszközök korlátozottak (pl. áramellátás nélküli afrikai tanya) 1.1.1.2. Problémamegoldás eltérő kulturális háttérrel A megoldandó eredeti probléma a miénktől eltérő kulturális háttér keretében oldható meg. 1.1.1.3. Problémamegoldás mintakövetés nélkül Szokatlan egyedi szükséglet, amelynek technikai megoldásait az adott életkorú tanulók még nem ismerhetik, még nem tanulhatták meg 1.11.4. Problémamegoldás különleges élethelyzetekben Különleges élethelyzetek megoldásai (pl. katasztrófahelyzet, viktimológiai jellegű élethelyzet) 2006/20/II. szám 1.2. Eszközök megtervezése A felmerülő emberi szükségleteknek mint tárgyformáló gyakorlati problémáknak a megoldására konstruálandó eszközök megtervezése egyénileg és/vagy csoportmunkát feltételező projektek keretében 1.3. Az eszközök megtervezéséhez szükséges tudásháttér összegyűjtése Az eredeti tárgyak és eszközök tervezéséhez szükséges (diszciplináris) háttértudás – dokumentumokban testet öltő – tudáselemeinek összegyűjtése, figyelemmel a megtervezendő, eredetiségre törekvő műre: eszközre vagy egyéb konstruktumra egyénileg és/vagy csoportmunkát feltételező projektek keretében. 1.4. Tárgyak és eszközök kivitelezése Az eredeti tárgyak és eszközök kivitelezése egyénileg és/vagy csoportmunkát feltételező projektek keretében. 1.5. Tárgyak és eszközök értékelése Az eredeti tárgyak és eszközök értékelése egyénileg és/vagy csoportmunkát feltételező projektek keretében. 2. Konkrét projektek és megnevezésük Tervezhető, konkrét projektek, illetve a gyakorlati probléma megoldására készítendő eredeti konstruktumok 2.1. Rókacsapda A feladat és problémahelyzet kontextusa: Egy erdőben kihalófélben vannak a rókák. A populáció fenntartásához sértetlenül be kellene fogni és tenyészteni kellene őket. Fontos, hogy a csapdában a rókák ne válhassanak a nagyragadozók martalékává, és ne is szökhessenek meg könnyen. 2.2. Ébresztő szerkezet A feladat és problémahelyzet kontextusa: Egy lakatlan szigeten egy hajótöröttnek legjobb volna pirkadat előtt elindulni vadászni, ébresztőórája azonban nincs. Olyan szerkezetet kellene elkészíteni kezdetleges szerszámokkal helyben talált anyagokból, ami hajnalban felébreszti 2.3. Szakácskönyv-lapozó A feladat és problémahelyzet kontextusa: A szakácskönyv lapjait ételkészítés közben zsíros kézzel megfogni nem túl jó, mert elmaszatolja az írást. Hogyan lehetne úgy lapozni, hogy azzal ne piszkítsuk be a könyvet? 2006/20/II. szám 2.4. Oktatójáték gyerekeknek A feladat és problémahelyzet kontextusa: Olyan játék/taneszköz készítése, mellyel a kisiskolások könnyen, önállóan vagy csoportokban élményszerűen sajátíthatnak el valamilyen ismeretet vagy készséget pl. olvasás-betűk, számolás, közlekedési szabályok 2.5. Játék vak gyerekeknek A feladat és problémahelyzet kontextusa: Vak gyermekek sok játékkal nem tudnak játszani. Általuk is játszható játékokat kell készíteni 2.6. Játszótér A feladat és problémahelyzet kontextusa: A helyi játszóteret már megunták a gyerekek, sőt némelyik veszélyes is lehet. A játszótér meglátogatása után tervezz és készíts modellt, mely olyan játszóteret mutat be, amelyen szívesen játszanak a gyerekek. A legjobb javaslatokat polgármesternek is be kell mutatni 2.7. Tojáscsomagolás A feladat és problémahelyzet kontextusa: A hagyományos tojástartó dobozokat gyakran leejtik vagy azok magas polcról leesnek, s így a tojás eltörik. Tervezz és készíts olyan csomagolást kartonpapírból, mely könnyen kezelhető, esztétikus, de a lehető legmagasabbról leejtve sem törik el benne a tojás 2.8. Étel az osztálybulin A feladat és problémahelyzet kontextusa: Gyakran gondot okoz, hogy az osztálybulin felkínált ételféleségekhez tányér, villa kellene, de ez a szűkös hely miatt nehézkes lehet. Közvéleménykutatást kell végezni, s meg kell tervezni, s el kell készíteni olyan "egy falat" ételeket, melyek ízletesek, újszerűek és egészségesek is, és amelyekhez nem kell evőeszköz sem 2.9. Pénztárca szelektív érmekiválasztásra A feladat és problémahelyzet kontextusa: A boltban gyakran gondot okoz és feltartja a sort, ha valaki apróval fizet, és a pénztárcájában ömlesztett érmék között keresgéli a megfelelőket. Feladat: olyan pénztárca tervezése és készítése, amely, mely szelektíven tárolja a különböző érméket, és a lehető legkönnyebben engedi, hogy mindegyikből annyit vegyünk kezünkbe, amennyit csak akarunk, és egyszerűen engedi az érmék visszahelyezését is 2006/20/II. szám 2.10. Tavacska az iskolaudvaron A feladat és problémahelyzet kontextusa: Az iskolaudvart esztétikailag "feldobná" egy tavacska, melyekbe halakat telepíthetnénk. Hogyan oldjuk meg, hogy a víz ne szivárogjon el a kiásott gödörből? Hogyan oldjuk meg, hogy nagy esők esetén ne folyjon túl a víz? Mivel lehetne még esztétikusabbá tenni a tavacskát? 2.11. Esőerdő az iskolában A feladat és problémahelyzet kontextusa: Az esőerdők a Föld fontos ökológiai és oxigénutánpótlási bázisai. Egy kiállítás, mely látvány- és hangeffektusokkal érzékeltetné, szimulálná az ott őshonos természet világát, és segítene abban, hogy az emberek rájöjjenek, mennyit veszítene az emberiség az esőerdők kipusztulásával. Feladat: egy valószerű mű-esőerdő készítése közösen egy teremben műállatokkal 2.12. Szobanövényöntözőrendszer A feladat és problémahelyzet kontextusa: Gyakran megesik, hogy hetekig nem vagyunk otthon, s egyes szobanövények nem tudnak ennyit kibírni vízpótlás nélkül. Megoldási módok tervezése és kivitelezése szobanövények öntözéséhez rendszeres vízpótlásuk biztosítása érdekében 2.13. Hörcsögetető A feladat és problémahelyzet kontextusa: A hörcsögnek egyszerre nem szabad túl sok táplálékot adni, mert attól beteg lesz. Ha viszont nem vagyunk napokig otthon, nincs ki adagoljon. Hogyan lehetne azt megoldani, hogy a hörcsög minden nap csak az aznapi adagját kapja meg, se többet, se kevesebbet? Tervezz és készíts ilyen megoldást 2.14. Mini olvasólámpa vonaton történő utazáshoz A feladat és problémahelyzet kontextusa: A vonatokon gyakran elégtelen a világítás az olvasáshoz, s ez rontja a szemet. Elemmel működő kis hordozható lámpa biztosíthatná a megfelelő fényt, amennyiben a megfelelő rögzítésről és fényirányításról gondoskodunk. Feladat mini olvasólámpa tervezése és készítése 2.15. Újszerű hangszerek A feladat és problémahelyzet kontextusa: Ünnepélyeken a monotóniát a zeneszámok gyakran megtörik, a hallgatóságot fölélénkítik. Hangot sokféleképp lehet kelteni. Csoportokban készítsetek újszerű hangzású hangszereket, írjatok és játsszatok el egy, az alkalomhoz illő zeneszámot vele. Feladat: új hangzású hangszerek készítése, az új hangszeren eljátszható zeneszámok írása és eljátszása alkalmi közönség számára 2006/20/II. szám Év végi követelmények I. TÁRGYI NÉPRAJZ

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes